CELEX: 62011TA0667
Language: sk
Date: 2015-01-14 00:00:00
Title: Vec T-667/11: Rozsudok Všeobecného súdu zo 14. januára 2015 – Veloss International a Attimedia/Parlament ( „Verejné zákazky na služby — Poskytovanie prekladateľských služieb do gréckeho jazyka pre Parlament — Odmietnutie ponuky uchádzača — Povinnosť odôvodnenia — Mimozmluvná zodpovednosť“ )

23.2.2015   
            
            
               SK
            
            
               Úradný vestník Európskej únie
            
            
               C 65/29
            
         Rozsudok Všeobecného súdu zo 14. januára 2015 – Veloss International a Attimedia/Parlament
   (Vec T-667/11) (1)
   
   ((„Verejné zákazky na služby - Poskytovanie prekladateľských služieb do gréckeho jazyka pre Parlament - Odmietnutie ponuky uchádzača - Povinnosť odôvodnenia - Mimozmluvná zodpovednosť“))
   (2015/C 065/39)
   Jazyk konania: angličtina
   
      Účastníci konania
   
   
      Žalobkyne: Veloss International (Brusel, Belgicko) a Attimedia SA (Brusel) (v zastúpení: N. Korogiannakis, avocat)
   
      Žalovaný: Európsky parlament (v zastúpení: P. López-Carceller, L. Darie a P. Biström, splnomocnení zástupcovia)
   
      Predmet veci
   
   Jednak návrh na zrušenie rozhodnutia Európskeho parlamentu, ktorým bola vybraná ako druhá ponuka predložená žalobkyňami v rámci zadávacieho konania EL/2011/EÚ na poskytovanie služieb prekladu do gréckeho jazyka (Ú. v. EÚ 2011/S 56-090374), ktoré bolo žalobkyniam oznámené listom z 18. októbra 2011, ako aj všetkých súvisiacich rozhodnutí prijatých Parlamentom, a jednak návrh na náhradu údajne vzniknutej škody
   
      Výrok rozsudku
   
   
               1.
            
            
               Rozhodnutie Európskeho parlamentu z 18. októbra 2011, ktorým bola vybraná ako druhá ponuka predložená Veloss International SA a Attimedia SA v rámci zadávacieho konania EL/2011/EÚ na poskytovanie prekladateľských služieb do gréckeho jazyka, sa zrušuje.
            
         
               2.
            
            
               V zostávajúcej časti sa žaloba zamieta.
            
         
               3.
            
            
               Parlament je povinný nahradiť trovy konania.
            
         
      (1)  Ú. v. EÚ C 58, 25.2.2012.